บิ๊กตู่ลั่น ที่ทำไม่ได้เอาใจใคร รัฐทุ่ม 1.76 หมื่น ล.อนุมัติ 10 โครงการภาคเหนือ
บิ๊กตู่ เคาะเดินหน้า 10 โครงการโครงสร้างพื้นฐานภาคเหนือตอนบน 1 ลำพูน-เชียงใหม่-แม่ฮ่องสอน-ลำปาง 17,660 ล้านบาท สั่งพาณิชย์แก้ปัญหาราคากระเทียม สับปะรด ลำไย ยกระดับอุตสาหกรรมเซรามิก หนุนการท่องเที่ยวอารยธรรม ลั่นทำตามหลักการ ไม่ได้ต้องการหาเสียง-เอาใจใคร กำชับทุกฝ่ายพร้อมทำงานเต็มที่,นายพุทธิพงษ์ ปุณณกันต์ โฆษกประจำสำนักนายกรัฐมนตรี กล่าวว่า ที่ประชุมการพัฒนาเศรษฐกิจและสังคมกลุ่มจังหวัดภาคเหนือตอนบน 1 (ลำพูน เชียงใหม่ แม่ฮ่องสอน ลำปาง) ที่มี พล.อ.ประยุทธ์ จันทร์โอชา นายกรัฐมนตรี เป็นประธาน ซึ่งเป็นการประชุมก่อนการประชุมคณะรัฐมนตรีนอกสถานที่อย่างเป็นทางการ (ครม.สัญจร) จ.ลำปาง,โดยมีผู้เข้าร่วมประชุมประกอบด้วย คณะรัฐมนตรี ผู้ว่าราชการจังหวัด และผู้แทนภาคเอกชน เห็นชอบในหลักการให้ดำเนินการโครงสร้างพื้นฐานในพื้นที่ภาคเหนือตอนบน 1 จำนวน 10 โครงการ มูลค่ารวม 17,660 ล้านบาท 1.โครงการปรับปรุงเพิ่มประสิทธิภาพทางหลวงหมายเลข 11 ตอนแยกภาคเหนือ-ขุนตาล จาก 4 ช่องจราจรเป็น 8 ช่องจราจร ระยะทาง 3 กิโลเมตร (กม.) โดยให้ขยับมาใช้งบประมาณในปี 63 แทนปี 64 วงเงิน 100 ล้านบาท, 2.การปรับปรุงเพิ่มประสิทธิภาพทางหลวงหมายเลข 116 ตอนป่าสัก-สะปุ๋ง-บ้านเรือน-สัน-ป่าตอง จาก 2 ช่องจราจรเป็น 4 ช่องจราจร ระยะทาง 19.15 กม. งบประมาณ 850 ล้านบาท ดำเนินการปี 64 3.ปรับปรุงประสิทธิภาพทางหลวงหมายเลข 1035 ตอนวังหม้อพัฒนา-แจ้ห่ม ระยะทาง 95.31 กม. วงเงิน 3,300 ล้านบาท ดำเนินการปี 64-66,4.โครงการก่อสร้างส่วนขยายสะพานข้ามทางแยกต่างระดับ แยกภาคเหนือ จุดตัดทางหลวงหมายเลข 1 ตอนเกาะคา-สามัคคี กับทางหลวงหมายเลข 11 ตอนแยกภาคเหนือ-ขุนตาล วงเงิน 100 ล้านบาท ดำเนินการปี 63 5.โครงการก่อสร้างสะพานข้ามทางรถไฟ ทางหลวงหมายเลข 1136 ตอนเหมืองง่า-ลำพูน เพื่อเชื่อมทางเลี่ยงเมืองลำพูน สายเหมืองง่า-ท่าจักร และเชื่อมโยงจังหวัดเชียงใหม่วงเงิน 300 ล้านบาท,6.การก่อสร้างทางเลี่ยงเมืองแม่ริมระยะทาง 42.95 กม. วงเงิน 6,971 ล้านบาท ดำเนินการปี 63-67 7.ก่อสร้างทางเลี่ยงเมืองสันกำแพงระยะทาง 16.32 กม. วงเงิน 4,268 ล้านบาท ดำเนินการปี 63-67 8.โครงการก่อสร้างสถานีขนส่งสินค้าจังหวัดเชียงใหม่ (Truck Terminal) เพื่อเป็นศูนย์รวบรวมและกระจายสินค้าในภูมิภาค ลดปริมาณรถบรรทุกในเขตเมืองวงเงิน 1,711 ล้านบาท ดำเนินการในปี 62-65 9.การพัฒนาโครงสร้างพื้นฐานเสริมสร้างให้ จ.เชียงใหม่ เป็นเมืองอัจฉริยะ Smart Nimman ให้เป็นแหล่งท่องเที่ยวชั้นนำ เช่น การนำสายไฟฟ้าและสายสื่อสารลงดิน การปรับปรุงทางเท้าวงเงิน 60 ล้านบาท และ 10.การแก้ไขปัญหาการจราจรบริเวณโดยรอบท่าอากาศยานนานาชาติเชียงใหม่ ซึ่งการจราจรหนาแน่น เพื่อรองรับการปรับปรุงขยายท่าอากาศยานฯ ในอนาคต ยังไม่ระบุวงเงิน,พร้อมกันนี้ ให้กระทรวงพาณิชย์ร่วมกับหน่วยงานที่เกี่ยวข้อง พิจารณาแก้ไขปัญหาราคาผลผลิตทางการเกษตรที่สำคัญในพื้นที่ เช่น กระเทียม สับปะรด ลำไย เป็นต้น โดยบูรณาการแก้ไขปัญหา ตั้งแต่การพัฒนาคุณภาพดิน การจัดหาพันธุ์ที่เหมาะสม การเพิ่มมูลค่าวัตถุดิบสู่เกษตรแปรรูปและอุตสาหกรรมแปรรูป การพัฒนาคุณภาพผลผลิตให้ได้คุณภาพ มาตรฐาน การจัดหาตลาดที่มีศักยภาพทั้งในประเทศและต่างประเทศรองรับ ตลอดจนกวดขันการลักลอบนำเข้าสินค้าเกษตรโดยผิดกฎหมายที่เข้มงวดยิ่งขึ้น,ขณะเดียวกัน ให้กระทรวงอุตสาหกรรมร่วมกับหน่วยงานภาครัฐและเอกชนที่เกี่ยวข้อง พิจารณาการพัฒนา ลำปางหัตอุตสาหกรรมเซรามิก โดยใช้ประโยชน์จากศูนย์วิจัยและพัฒนาวัสดุอุตสาหกรรมสร้างสรรค์ จ.ลำปาง ให้เป็นไปอย่างมีประสิทธิภาพและคุ้มค่า รวมทั้งมีรูปแบบการบริหารจัดการในเชิงพาณิชย์ที่ชัดเจน และให้ประสานสำนักงบประมาณขอรับการจัดสรรงบประมาณต่อไป นอกจากนี้ ให้กระทรวงการท่องเที่ยวและกีฬาพิจารณาศึกษาการพัฒนาศักยภาพเชื่อมโยงเมืองเก่า ลำพูน ลำปาง เชียงใหม่ และแม่ฮ่องสอน เชื่อมโยงกลุ่มจังหวัดในเขตพัฒนาการท่องเที่ยวอารยธรรมล้านนา,ทั้งนี้ นายกรัฐมนตรีได้กล่าวในตอนท้ายการประชุมว่า การทำงานของรัฐบาลมีเป้าหมาย คำนึงถึงระบบการบริหารราชการและยึดหลักการบริหารงบประมาณที่ถูกต้องเป็นสำคัญ ไม่มีการทำงานเอาใจใคร เพราะการทำงานให้คนรักเป็นเรื่องง่าย แต่อาจสร้างภาระงบประมาณให้รัฐบาลชุดต่อไป การทำงานก็มีการกำหนดสัดส่วนการใช้งบประมาณตามกฎหมาย สถาบันการศึกษาก็มีความสำคัญ โดยเฉพาะมหาวิทยาลัยราชภัฏต่างๆ เพราะเป็นการต่อยอดตามพระราชดำริ รัชกาลที่ 10 นายกรัฐมนตรียังกำชับให้ผู้ว่าราชการทุกจังหวัดต้องดูแลบ้านเมืองให้สงบเรียบร้อย เพราะประเทศกำลังเตรียมความพร้อมในการจัดพระราชพิธีสำคัญและเตรียมความพร้อมสู่การเลือกตั้ง รัฐบาลยังคงมีอำนาจเต็มที่ต้องดูแลทุกข์สุขประชาชน และต้องการสร้างความเท่าเทียมด้านโอกาสแก่ทุกคน.
บิ๊กตู่ เคาะเดินหน้า 10 โครงการโครงสร้างพื้นฐานภาคเหนือตอนบน 1 ลำพูน-เชียงใหม่-แม่ฮ่องสอน-ลำปาง 17,660 ล้านบาท สั่งพาณิชย์แก้ปัญหาราคากระเทียม สับปะรด ลำไย
พุทธิพงษ์ ปุณณกันต์,ประยุทธ์ จันทร์โอชา,ครม.สัญจร,งบประมาณ,ช่องจราจร